**JDO projekt**

U našoj školi, ove godine uveden je projekt pod nazivom JDO Foundation. U tom projektu sudjeluju učenici 6. c i 7. c razreda iz naše škole. Učenici su dobili svu potrebnu opremu kako bi komunicirali sa svojim partnerima, a sada već i prijateljima iz Amerike. U projekt su uključene učiteljice Vesna Netoušek i Robertina Štajdohar, koje odgovorno vode učenike naše škole. Tko nam može reći nešto više o tom projektu nego one same? U nastavku donosimo intervju koji je pripremila novinarska grupa (Marija Magdalena, - i Mauro s učiteljicom Katarinom Papoči).

Marija-Magdalena: „Što je to JDO Foundation?“

Učiteljica Robertina: „ JDO Foundation je jedna američka zaklada koja se bavi sufinanciranjem i pomaganjem školstva. Njima je u interesu razviti informatiku i informatizaciju u školama, a oni putem ove zaklade sufinanciraju, opremaju i pomažu raznim školama diljem svijeta na njihovoj informatizaciji.“

Učiteljica Vesna: „ JDO organizacija je zapravo organizacija koja se bavi uvođenjem informatike unutar škola, bave se suradnjom među raznim zemljama. Trenutno JDO organizacija ima 65 škola partnera koje su smještene u Americi, Engleskoj, Walesu, Irskoj, Sjevernoj Irskoj, Italiji, Švedskoj, Finskoj, Španjolskoj, čak Bangladešu, Indiji, a evo po prvi put, ove godine je i Hrvatska uključena u rad. Uglavnom, ta organizacija omogućuje svojim partnerima, tj. učenicima, kojih je preko 3200, da uspješno surađuju sa svojim vršnjacima u raznim nastavnim jedinicama, kao što ste i vi radili do sada. Uz pomoć tehnologije, informatike i raznih aplikacija rade na različitim temama kao što su povijesne teme, mogu biti matematičke teme, one koje rade na razvoju komunikacije, prezentacije i poboljšanju samog stranog jezika.“

Marija-Magdalena: „Kako je došlo do suradnje te američke zaklade s našom školom?

Učiteljica Robertina: „Do suradnje je došlo vrlo slučajno jer mi već sudjelujemo u jednom Erasmus programu i kada smo bili na jednom putovanju u Poljskoj u gradu Krakowu, tamo su nam od jedne škole iz Sjeverne Irske ponuđeni ugovori sa JDO zakladom.“

Učiteljica Vesna: „Zapravo sasvim slučajno. Mi u školi imamo dosta projekata na kojima radimo i sada na zadnjem projektu koji je vezan uz poduzetništvo, što radimo s nižim razredima, u Sjevernoj Irskoj smo upoznali jednu gospođu koja je ravnateljica te škole. Ona nam je pričala kako je uspješno surađivala s Amerikancima i kako je njezina učionica opremljena raznom informatičkom opremom. Mi smo stvarno bili veseli u vezi toga, znači, vidimo da se rad može nagraditi. Na kraju, idući put kad nas je vidjela u Poljskoj, predložila je da se i mi uključimo. Nazvala je tu voditeljicu i predložila da bi bilo zgodno da se i Hrvatska uključi. I mi smo se sasvim slučajno, znači kolegica Robertina i ja uključile. Imale smo volju i birale smo koje ćemo razrede zapravo uključiti, na kraju smo i uspjele u tome. I evo, vi ste dobili svu potrebnu opremu i sad radimo već nekoliko mjeseci.“

Marija-Magdalena: „Što možete reći više o ovome projektu?

Učiteljica Robertina: „Znači, JDO zaklada trenutno financira škole diljem svijeta, škole rade na principu da im ta zaklada nađe partnera na nekom kraju svijeta i onda se spaja jedan razred u našoj školi s jednim razredom u toj školi. Ono što se od profesora očekuje je da oni usklade kurikulum, da nađu pet do šest zajedničkih tema, također da te teme i odrade tijekom školske godine. Ono što se od učenika očekuje je da surađuju sa svojim prijateljem kojeg dobiju preko tog programa u nekoj drugoj zemlji, da se dopisuju E-mailom, da komuniciraju, da se sprijatelje, da zajedno uče i da zajedno rade na nekim zadacima.“

Učiteljica Vesna: „Mogu reći da se djeca zabavljaju, da je sasvim neobično razgovarati s nekim tko ne govori isti jezik kao i mi, mislim da je tako isto i Amerikancima. Evo baš što se tiče američke djece, oni se uvijek čude, jer njima je engleski jezik broj jedan za sve i eventualno u školi uče španjolski i to im je veliki problem, a kad čuju našu djecu da istovremeno pričaju više jezika, znači i engleski i hrvatski i bez problema se prebacuju iz jednog jezika u drugi, njima je to fascinantno. Evo, baš zadnji put kad smo imali naš Hangouts, oni su se čudili, tražili su cijelo vrijeme da im prevedemo kako se neka rečenica kaže na hrvatskom. Kad bismo im mi to govorili, njima je bilo onako fascinantno kako mi možemo sad jedan jezik pa drugi, pa jedan, pa drugi, a u principu oni se muče sa španjolskim. Oni ne moraju učiti jezik, a mi se moramo dobro pomučiti da bismo nešto prezentirali.“

Marija-Magdalena: „Koje su prednosti, a koji nedostaci?“

Učiteljica Robertina: „Još nismo naišli na nedostatke; osim možda neke tehničke kao kad smo imali Hangouts pa nam se usred Hengoutsa ugasio stari laptop, ali za sad vidim samo prednosti u tom projektu. Škola je od te zaklade dobila 45 Chromebooksa, iPad, djeca su dobila Chromebookse s kojima mogu raditi, s kojima mogu komunicirati, jako puno se usavršava njihovo znanje i jezika i informatike povremeno, a kroz neku igru i stvaranje prijateljstva. Jako sam zadovoljna projektom, još uvijek je to nama nešto novo i još se uvijek samo snalazimo i tražimo, ali kroz neko vrijeme nadam se da ćemo ga raditi punom brzinom.“

Učiteljica Vesna: „Prednosti su učenje jezika, znači, suradnja tj. kolaboracija, učenje, rad na novim aplikacijama, razvoj informatičkih sposobnosti, a nedostaci… pa još smo novi u tome pa ponekad imamo problem s tehnologijom, udaljenost zemlje, jednostavno problem s vezom. Ponekad je problem naći pravo vrijeme sastanka, zato što je zapravo vremenska razlika sedam sati između nas i njih pa je to možda malo problem, ali inače nekih većih problema mislim da nema.“

Marija-Magdalena: „Hvala puno.“

Mišljenja i zapažanja o tom projektu pojasnili su nam i učenici koji sudjeluju u njemu. Nešto više o JDO-u pitali smo Petru Kirin, Ivana Muža i Anju Kireta iz 7.c razreda.

Mauro: „Kako se zove tvoj prijatelj/prijateljica iz Amerike?“

Petra: „ Moja prijateljica se zove Emma i ona ima 14 godina. “

Ivan: „Moj se prijatelj zove Ben. “

Anja: „Moj prijatelj se zove Logan. “

Mauro: Veseliš li se druženju s njom/njim?

Petra: „Naravno da se veselim. “

Ivan: „Da, uvijek. “

Anja: „Pa, čini mi se kao jako dobar prijatelj. “

Mauro: „Što radite u sklopu projekta? “

Petra: “Dopisujemo se, pravimo prezentacije jedni drugima i tako…“

Ivan: „Dopisujemo se, radimo prezentacije, šaljemo E-mail-ove, imamo video pozive…“

Anja: „Razgovaramo s njima preko video poziva, dopisujemo se, sada smo radili u *Sutoriju* vremensku lentu, prezentacije, i tako da upoznamo malo njihovu kulturu i običaje. Zanimljivo je. “

Mauro: „Kako ti se sviđa taj projekt? “

Petra: „Pa, dobar je. “

Ivan: „Super je. “

Anja: „Pa mislim da je jako dobar za interakciju s ljudima, jer radimo s ljudima doslovno s drugog kontinenta. Jako je zanimljivo i drugačije su kulture i običaji tako da mi se jako sviđa, želim upoznati tu njihovu kulturu i da vidimo kako to oni rade.“

Mauro: „Bili voljela/volio nastaviti s projektom? “

Petra: „Naravno da bi voljela. “

Ivan: „Da, svakako. “

Anja: „Naravno da bi, imam prijatelje tamo u Americi, mogu se i pohvaliti ljudima: „Hej, ja imam prijatelje iz Amerike.“ Ali naravno, nije to poanta. Poanta je da se družimo. Iz razgovora s njima čine se kao baš dobre osobe. “

Mauro: „Hvala. “

Po ovim izjavama mislim da možemo zaključiti da se učenicima projekt jako sviđa. Izgleda da imaju nove prijatelje koji im se sviđaju i s kojima vole komunicirati. Učenici bi zasigurno voljeli nastaviti s programom. Prema njihovim riječima projekt je jako koristan i zvuči vrlo zanimljivo. Također svoja mišljenja podijelili su s nama i mlađi učenici 6.c razreda. O projektu smo saznali više od Tome Malarića, Lane Arbutina, Josipa Arambajse i Ele Cerijak.

Mauro: „Kako se zove tvoj prijatelj/prijateljica iz Amerike?“

Lana: „Isabel Cremsey“

Josip: „Lio Cant i Denever Braie.“

Ela: „ Zovu se Bray Live i Keyt.“

Tomo: „Zovu se Paul i Carte.“

Mauro: Veseliš li se druženju s njom/njim?

Lana: „Da, jako.“

Josip: „Pa, da.“

Ela: „Veselim se druženju s njima.“

Tomo: „Također se veselim druženju s njima.“

Mauro: „Što radite u sklopu projekta? “

Lana: „Družimo se, imamo zajedno Hangouts i jako nam je dobro, učimo engleski jezik, što je jako zanimljivo i korisno.“

Josip: „Imamo Hangouts, učimo neke njihove povijesne osobe, čestitamo si Božić, učimo njihove festivale i tako.“

Ela: „Razgovaramo preko poruka, družimo se preko Hangoutsa i tako.“

Tomo: „A i koristimo tehnologiju da bismo mogli saznati njihove običaje i slično.“

Mauro: „Kako ti se sviđa taj projekt? “

Lana: “Mislim da je vrlo korisno i da bi svaka škola trebala to imati.“

Josip: “Slažem se.“

Ela: „Sviđa mi se jako.“

Tomo: „U redu je; jedino što nekada malo veze znaju štekati, ali sve u svemu, u redu je.“

Mauro: „Bili voljela/volio nastaviti s projektom? “

Lana: „Da, naravno.“

Josip: „Također.“

Ela: „Da.“

Tomo: „Da.“

Mauro: „Hvala. “

Jako smo zahvalni učenicima i učiteljicama koje su podijelile svoja mišljenja i znanja o projektu. Nadamo se da ste uživali koliko i mi. Iskreno se nadamo da će se ovo ponoviti, ali ne samo to, nego da će u našoj školi biti i dalje još ovakvih zanimljivih i korisnih projekta.

Puno hvala.

Urednici:

Marija-Magdalena Letić & Mauro Tomić, 7.c